41. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Κ. 3947/111 της 6/20 Μαΐου 1974 (ΦΕΚ Β΄ 521) Περί παροχής αδείας εις τα Αστυνομικά όργανα τα ασκούντα αγορανομικόν έλεγχον, όπως κατά τον υπ’ αυτών διενεργούμενον έλεγχον, λαμβάνουν γνώσιν των υπό του Κώδικος Φορολογικών Στοιχείων προβλεπομένων βιβλίων και στοιχείων. Έχοντες υπ’ όψει: 1.Τας διατάξεις του άρθρ.6 του Ν.Δ. 4/1968 περί Κώδικος Φορολογικών Στοιχείων. 2.Το υπ’ αριθ. 161766/6692/4.3.74 έγγραφον του Υπουργείου Εμπορίου, δι ου αιτείται όπως παρασχεθή εις τα Αστυνομικά όργανα τα ασκούντα αγορανομικόν έλεγχον, η άδεια να λαμβάνουν γνώσιν, κατά τον διενεργούμενον υπ’ αυτών έλεγχον, των υπό του Κ.Φ.Σ. προβλεπομένων βιβλίων και στοιχείων. 3.Την ανάγκην διευκολύνσεως του αγορανομικού ελέγχου, επί τω τέλει αποτελεσματικής προστασίας του καταναλωτικού κοινού, αποφασίζομεν: 1.Εγκρίνομεν όπως τα εντεταλμένα δια την άσκησιν αγορανομικού ελέγχου, Αστυνομικά όργανα λαμβάνουν γνώσιν, κατά τον διενεργούμενον υπ’ αυτών έλεγχον των υπό των διάταξεων του Κώδικος Φορολογικών Στοιχείων προβλεπομένων στοιχείων, ως και των βιβλίων επί των οποίων καταχωρούνται ταύτα πρωτογενώς. 2.Τα ανωτέρω όργανα υποχρεούνται όπως, μέσω των υπηρεσιών των, αναφέρουν προς την φορολογικήν Αρχήν, τας διαπιστουμένας παραβάσεις. Η παρούσα δημοσιευθήτω δια της Εφημερίδος της Κυβερνήσεως. Δια της υπ’ αριθ. Ε. 7830/158 της 21/28 Σεπτ. 1974 (ΦΕΚ Β΄ 946) αποφ. Υπ. Οικονομικών, ανεκλήθη η ανωτέρω απόφασις, καθ’ όσον αφορά εις την παροχήν αδείας εις τα αστυνομικά όργανα, όπως λαμβάνουν γνώσιν των υπό του Κώδικος Φορολογικών Στοιχείων προβλεπομένων βιβλίων και στοιχείων, κατά τον διενεργούμενον υπ’ αυτών αγορανομικόν έλεγχον. 